open-index/open-wikipedia-markdown huggingface dataset:
Блажів

**Блажов**,  Blažov — заникле русинске село в окресѣ Сабинов Пряшовского края Словакии. Блажов быв положеный о 10 км на запад од Липан на берегах Торисы.

## История
Село первый раз спомянуте в догодѣ з 19. марца 1317 котров ся давать задача Блажейови з Брезовици заложити село на нѣмецком правѣ, а удѣлять ся му дѣдична функция шолтыса. Закладателе села на 18 рокы были увольнены од дани. 

Село споминать ся аж до року 1918 яко Balázsvágás , што значит Блажейова Поруба. По року 1918 мать официалну словацку назву Blažov. Блажов быв населеный людми восточного обряда, а службы ся служили в церковнославянском языку. 28. септембра 1853 высвятили нову муровану церкву Святого Духа, а в службѣ ся зучастнили епископ Осиф Гаганець и каноник Александер Духнович. Тота церква стала ся послѣднов будовов, котра пережила заник села и была збуряна около року 1987.

В року 1950 комунистична влада Чехословакии заказала Грекокатолицку Церковь, против чого ся валалчане бурили. Не хотѣли богаты газдове Блажова ани колективизацию, бо они купили свои поля и лѣсы за тяжко зароблены в Америцѣ пѣнязи. В року 1952 рѣшила комунистична влада зрядити на територии, де лежав и Блажов, военскый выцвѣкoвый простор Яворина, а так ся збавити од проблемох.

## Ликвидация села
30. мая 1952 з полициев было зачате выселѣня, котрому подлягли 212 родин. Але уж в року 1953 127 родин вернули ся до своих обысть, бо не были спокойны з новыма быванями и з финанчныма одшкодованями. До конця року ся помалы вернули ай далшы. В наступных двох роках влада еще раз ай з помочов войска выселила людей, а хыжы им збуряли, жебы не мали де вернути ся. Послѣдный обыватель быв выселеный 26. мая 1955. За одпор пятеро были засуджены, а одбыли в арештѣ од мѣсяця до рока.

## Днешность

Каждый рок в августѣ блажовчане зберають ся в ареалѣ заниклого села и припоминають собѣ его трагичну историю.

По падѣ комунистичного режима часть бывшых обывательох села подля закона о рештитуции вернула собѣ свои землѣ, а року 2011 основали на тых землях *Лѣсне и поземкове дружство Блажов* зо сѣдлиском в Кежмарку. 

Военскый обвод Яворина рѣшеньом словацкой влады з дня 1. децембра 2010 быв ликвидованый з платностьов од 1. януара 2011. 

## Вызнамны особы
* Родаком з Блажова быв Гавриил Блажовскый (*1705—†1742), епископ Мукачовскый Грекокатолицкой Церкви (1738-1742).
* В Блажовѣ выростав од сѣмрочного вѣку у свого стрыя, тутешного фараря Деметра Петренка будучый епископ Василь Гопко.

## Жерела и одказы
* Stránka bývalej obci Blažov 

## Референції


Катеґорія:Заниклы села Словеньска
Катеґорія:Бывшы населены пункты
Мотоль

**Мотоль** (білор. *Моталь*) є місто в Білорусії.

Катеґорія:Міста Европы
Тіранозавр

**Тіраноза́вр** (лат. *Tyrannosaurus*)&nbsp;— род тіранозавровых тероподів. В роді відомый 1 вид&nbsp;— Тіранозавр королівський, який єпопуларным персонажем в масовій културі. Як і звышок тіранозавровых, *Tyrannosaurus* быв двоногым хыжаком з масывным черепом, врівноваженым довгым, тяжкым хвостом. Односно велыкыми та сыльными ногами. Рукы тіранозавра были барс малыми й малы лем два пальці. Хоч іншы тероподы рівны або перевыщують тіранозавра по розмірах, він быв найбівшым відомым тіранозавровым і єдным з найбівшых відомых наземных мясоїдів, до 15 метрів до довжкы.
Катеґорія:Дінозавры
Ліпско

**Ліпско** є місто в Нїмецьку, жыє у нім офіціяльні 560.472 людей (десяте найвекше місто Нїмецька подля жытельства).

 

Катеґорія: Міста Европы
Ужгородьска унія

**Ужгородьска унія** є акт обновліня церьковной єдности дня 24-го апріля 1646-го року на замку Друґетів в Ужгороді міджі церьквов візантійского обряду в Мукачівской єпархії, котру творили Русины, і Римокатолицьков церьквов. Коло акту унії было участных 63 свячеників (цілково їх втогды на теріторії Мукачівской єпархії было коло 600), а быв там участный і римокатолицькый єпіскоп із Еґеру Юрай Якушіч.
Подля погляду Й. Тімковіча была Ужгородьска унія  лем актом переходу 63 свячеників зос юрісдікції Мукачівской архімадрітской єпархії під римокатолицького єпіскопа із Еґеру
.

## Вонкашнї лінкы
* Портал Лем.фм.

## Референції


Катеґорія:Історія Европы
Карпатьска Україна

**Карпа́тьска Украї́на** () — назва країны на помеджі Середнёй і Выходной Европы; была автономным реґіоном Чеськословеньска з 1938 по 15. марца 1939 (яка выголосила про свою независлость 15. марца 1939). Карпатьска Україна екзістовала два нецілы дні 15. марца 1939 — 16. марца 1939. Головным містом быв Хуст.

## Філмоґрафія
Про Карпатьску Україну было знято дакус документалных філмів:
* Україна в огні (1939)
* Трагедія Карпатської України (1940)
* Карпатська Україна (1942)
* 39-й. Карпатська Україна (2009)
* Срібна Земля. Хроніка Карпатської України 1919—1939 (2012)

## Література
* Paul Robert Magocsi: *The Shaping of a National Identity. Subcarpathian Rus’, 1848–1948.* Cambridge, Massachusetts; London, England 1978.
* Christian Ganzer: *Die Karpato-Ukraine 1938/39 – Spielball im internationalen Interessenkonflikt am Vorabend des Zweiten Weltkrieges.* Hamburg 2001 (Die Ostreihe – Neue Folge. Heft 12).
* Vincent Shandor: *Carpatho-Ukraine in the Twientieth Century. A Political and Legal History.* Cambridge, Mass.: Harvard U.P. for the Ukrainian Research Institute, Harvard University, 1997.
* Albert S. Kotowski: *„Ukrainisches Piemont“? Die Karpatenukraine am Vorabend des Zweiten Weltkrieges.* In: Jahrbücher für Geschichte Osteuropas 49 (2001), Heft 1. S. 67–95.
* Iwan Pop: *Enzyklopedija Podkarpatskoj Rusi*, Uschhorod 2001 
* *Encyclopedia of Rusyn history and culture*, hrsg. von Paul R. Magocsi und Ivan Pop, University of Toronto Press, 2002 / 2005, ISBN 0-8020-3566-3

## Референції

Катеґорія:Бывшы штаты
Катеґорія:История Украины
Вигорлат (верх)

**Вигорлат** (**Вігорлат**, **Выгорлат**) є найвысшый верх Вигорлатскых верхів вулканового походжіня. Іде о тзв. спячій вулкан. Находить ся на Словеньску в окресі Гуменне. Мать вышку 1076 метрів н. м.

## Галерия

Vihorlat (v zime) 002.jpg
Vihorlat (v zime) 034.jpg
Vihorlat (v zime) 048.jpg
Vihorlat 067.jpg
Vihorlat (v septembri) 014.jpg
Vihorlatské vrchy - Vihorlat - Zemplínska šírava 002.jpg


Катеґорія:Верхы и горскы пасма Словеньска
Горы

**Горы** - суть земельны (ґеоморфолоґіцкы) тілеса, верхы. 

Катеґорія:Ґеоморфолоґія
Берн

**Берн** () є де факто головным місто Швайцу, але неє найвекше місто того штату. Мать 137 000 обывателів.

## Референції



Катеґорія:Населены пункты Швайца
Топля

**Топля** (**Тепла**) є ріка на северо-выходнім Словеньску.
Прамінить у карпатьскых горах коло села Лївовска Гута. Мать довжку 130 кілометрів, што єй рядить меджі найдовшы рікы на Словеньску (9.).
Свою путь закінчує втоком до рікы Ондава выходні од Парховян.

Катеґорія:Рікы подля алфавиту
Катеґорія:Рікы Словакии
Катеґорія:Рікы што зачінають на русиньскых землях
Катеґорія:Рікы Европы
Торвозавр

**Торвозавр** (***Torvosaurus tanneri***) — обровскый предаторскый дінозавр пізноюрськой епохы. Прыналежыть до родины Megalosauridae (челядь Spinosauroidea), найближшый близкый знаменитого меґалозавра. Быв до 12 метрів до довжкы.
Катеґорія:Дінозавры
Меґалозавр

**Меґалозавр**  , **«Термінатор»**  (*Scrotum humanum*  , *Edmarka rex* , *Megalosaurus bucklandii * , μεγάλοςσαῦρος)-род тероподів.Катеґорія:Дінозавры
Ондава

**Ондава** є ріка на северо-выходнім Словеньску.
Прамінить в Карпатьскых горах коло села Ондавка. Мать довжку 146,5  кілометрів, што єй рядить меджі найдовшы рікы на Словеньску (7.).
Свою путь закінчує на Словеньску у місці, де вєдно з ріков  Латориця вытваряють ріку Бодроґ (северно од села Земплін).

Катеґорія:Рікы подля алфавиту
Катеґорія:Рікы Словакии
Катеґорія:Рікы што зачінають на русиньскых землях
Катеґорія:Рікы Европы
Чин св. Василія Великого

**Чин св. Василія Великого** (ЧСВВ – Чин (т.є. орден) св. Василія Великого, латиньскый варіант: OSBM – Ordo sancti Basilii Magni) є монашскый чин/орден у церкві выходнього обдряду (Ґрекокатолицька церьков).
Його історія сягат аж до 4. сторочя, до часу св. Василія Великого.

Катеґорія:Религийны обычаи и традиции
Віслока

**Віслока** є ріка у юго-выходнім Польску.

Катеґорія:Рікы подля алфавиту
Катеґорія:Рікы Польска
Катеґорія:Рікы што зачінають на русиньскых землях
Катеґорія:Підкарпатьске воєводство
Морава (історічна країна)

**Морава** (до рока 1918  *Марка Моравскa* – *Маркгра́фство Моравске*) - історичнa країна в середнїй Европі, на выходї Чеcкой републікы, є історичнa терітория (країна), єдной із штирёх самосправованых теріторій (країн: Чехы, Слезьско, Словеньско і Підкарпатьску Русь) бывшого Чеськословеньскa. Гранічіть з Чеськом (Чехыёв) (336 км) на западї, Слезьском (км) на северї, Словеньском (193 км) на выходї і з Австріëв (Ракуском) (215 км) на югу. Морава (країна) є поріча рікы Морави.

Морава в роках 1918-1949 малa 22.348 км² і 2,61 мілїоні жытелїв. Днесь мать 3,2 мілїоні жытелїв. Ηа Морава жыють передовшыткым (міджі Чехів) Мораване (Моравяны, Моравакы) і Словакы як меншына. 

Головным містом Моравы є Брно.

В Мораве є офіціална мена Чеська коруна, кідже є сучастьов Чеcкой републікы.

## Мораване
* Томаш Ґарік Масарік
* Зіґмунд Фройд

## Референції


## Екстерны одказы

* Olomoucko-brněnská eparchie/Оломоуцкая и Брненская епархия, οфіційний сайт
* Греко-католицька парафія в Брно, οфіційний сайт
* Оломоуцкая и Брненская епархия, οфіційний сайт
* МОРАВИЯ - Эта статья ещё не существует!
* Моравскы музей, οфіційний сайт
* Моравский художній музей (Γалеρίя), οфіційний сайт
* Моравска Бібліοтека, οфіційний сайт
* Моравский країны Архів, οфіційний сайт
* Φілгармонія Брно Офіційний сайт
Катеґорія:История Чехии
Катеґорія:Бывшы штаты
Тріцератопс

**Тріцера́топс** (*Triceratops*)&nbsp;— род выкопных травоїдных дінозаврів з групы рогатых дінозаврів (*Ceratopsia*). Жылы в кінці періоду пізньої крейды (85—70 мільйонів років тому) в Северній Амерыці. Был до 9 м до довжкы. За оцінкамы вченых, маса дінозавра становыла 6 т.

Катеґорія:Дінозавры
Транспорт (лоґістіка)

**Транспорт** як область в рамкох лоґістікы, є сполочeньско-економична область, котра ся дотулять перевозу річей, людей, палив, звірят, рослин, а.i.
Знаєме транспорт автодорожній, желїзнічный, летецькый, наморный, річный, потрубный, комбінованый i.т.д.

Катеґорія:Економія
Portable Document Format

**Portable Document Format** або **PDF** тото дигиталный формат, котрый року 1993 внесла компания Adobe Systems про записованя документов в електронной формѣ независимо од  софтверу, гардверу и платформы, на котрой были вытворены, ани од аппаратуры, на котрой будуть зображованы. Файлы формата PDF можуть обсяговати тексты, образкы, интерактивны формулары, видео, анимацию, 3D графику, звуковы дражкы и електронны подписы, а найпервым назначѣньем формата е забезпечити, обы ся документ еднако указовав на хотьяком аппаратѣ. На тот формат суть вывинуты розличны переглядачѣ про вшиткы  широко поуживаны платформы. Ай компания Adobe ку тому понукла переглядач Adobe Reader, котрый доступный безплатно. 

Катеґорія:Компютеры і інтернет
Adobe Systems

**Adobe Systems Incorporated** (высловити /əˈdoʊbiː/, *Едо́уби*) — америцка софтверна компания з главнов квартиров в Сан Хосе, Калифорния (San Jose, California, USA). Найвеце позната як розробник могутного графичного редактора Photoshop, технологии Adobe Flash, широко хоснованого полиграфичного софтвера, программ про створѣня сайтов и др.

## Закладины и статус

**Adobe Systems** была закладена в децембрѣ 1982  Чарлзом Гешке и Джоном Уорнаком (Charles Geschke and John Warnock) и днесь находить ся в числѣ ведучых продуцентов программной продукции. Векша часть финансового прибытка компании приходить звонка ЗША. Компания з часом инкорпоровала иншы познаты софтверны значкы.

## Главны надобытя
* Aldus Corp., 1994
* Frame Technology, 1995
* GoLive Systems, 1999
* Accelio, 2002
* Syntrillium, May 2003
* Macromedia Inc., 2005

## Смоть тыж
* PDF
* Adobe Reader
## Одказы
* Официалный сайт Adobe Systems, Inc.

## Референции
Катеґорія:Компютеры і інтернет
Adobe Reader

**Adobe (Acrobat) Reader** — найвеце росширена бесплатна программа про нарабляня з файлами формата PDF (Adobe Portable Document Format). *Adobe Reader* подавать базовы функции при роботѣ з документами PDF, напримѣр копированя, перегляд структуры, печать, нарабляня з образками, трансформация сторонок (ориентация) и прочы. *Adobe Reader* поддержуе вшиткы техничны спецификации послѣдных верзий PDF (напримѣр, выведжѣня тримѣрного образка вдну документа).
*Adobe Reader* – една из найпопуларнѣйшых программ на читаня PDF файлов. Формат PDF хоснують при створѣню електронных книг, але на том его можности не ограничують ся. В PDF форматѣ часто пишуть вшелиякы мануалы хоснователя, або учебны материалы. В послѣдных верзиях формата появила ся можность вмонтовати Flash видео в документ. Программа *Adobe Reader* дозвалять читати вшиткы типы документов независимо од того, в якой модификации формата их створили. Окрем иншого в базовый пакет *Adobe Reader* включены еще и автообновлѣня през Интернет, дозволяючы постоянно мати новѣйшу верзию программы абсолутно безплатно. Хоснователям, котры часто послугують ся браузером, може быть ужиточна функция читаня PDF-документа просто из окна браузера. Тото особенно актуално про тых, кто часто стерьхуе такы файлы из Интернета.
## Одказы
*Сайт «acrobat.adobe.com»
Катеґорія:Компютеры і інтернет
Катеґорія:Софтвер
Михаил Врабель

**Михаил Врабель** (Вырава, жупа Земплин, Австро-Мадярска Монархия, 20. новембер 1866 — Будапешт, Мадярске Кралевство, 4. януар 1923) —школскый учитель, фолклориста, новинарь, выдаватель. 

## Биография
Михаил Врабель родив ся в священничой родинѣ и выучив ся в Унгварской греко-католицкой учительской семинарии (1887). Учительовав од зачатку на Земплинѣ, а в роках 1888–1898  в Руски Керестурѣ,  Вербасѣ и Нови Садѣ. В роках 1898–1918 быв редактором руськой новинкы *Недѣля* (Будапешт), котру выдавала мадярска Министерия земледѣлства про руськых сельскых газдов. В новинцѣ, писаной добрым народным языком, окрем газдовскых тем появляли ся творы подкарпатскых писателей и товмачѣня з украинской и русской литературы (Марка Вовчка, Л. Глѣбова, С. Руданского, В. Стефаника, Л. Толстого, Ю. Федьковича, А. Чехова, Т. Шевченка и др.), фолклор. Яко прилогу ку  *Недѣли* од року 1908 выдавав и рочный календарь *Пріятель селянъ*. Выдав *Букварь* (1898, в тогдышном духу язычием), котрый выдержав четыри выданя (до 1910). Умер в Будапештѣ.

## Фаховы публикации
Быв автором многых статей на темы истории, културы, етнографии, фолклора и сполоченского живота Русинов. Первы записы народных спѣванок од М. Врабеля появили ся в журналѣ *[[Листокъ]]* Евгена Фенцика (1887 №8, 1888 №3). В фаховом журналѣ *Ethnographia*, котрый зачав выходити року 1890 (по мадярскы), подав статью о вечорницях, свадьбах у бачванскых Русинов и записы их спѣванок (1891, №2 ), народны переказы за короля Матяша (1893, №4). 
## Фолклорны зберькы М. Врабеля
* Русскій соловей . Унгваръ, 1890. 176 с.
* Угро-русски народны спѣванки. Будапештъ, 1900. 320 с.

Фолклорна зберька *[[Русскій соловей]]* была первов книжков в истории бачванскых Русинох, выданов их властнов бесѣдов. Року 2014 коштом добродѣйкы панѣ Наталии Гаттас (ЗША) в Ужгородѣ перевыданы обѣ тоты зберькы еднов книжков. 

## Жерела
* Маґочій П.Р., Поп И. Врабель Михайло // Енциклопедія історії та культури карпатських русинів. Ужгород, 2010. С. 102.
* Мушинка М. До 100-річчя з дня народження Михайла Врабеля // Дружно вперед. 1966. № 12.
* Павленко Г. Врабель Михайло Андрійович (1866-1923) // Г. Павленко Діячі історії, науки і культури Закарпаття : Малий енциклопедичний словник. Ужгород, 1999. Сс. 39–40.
* Поп, И. Врабель Михаил // И. Поп. Энциклопедия Подкарпатской Руси. – Ужгород : изд-во В. Падяка, 2001. С. 122.
* Рамач Я. Учительованє Михайла Врабеля у Новим Садзе (1895–1898) // Шветлосц, XXIX, 1991. Сс. 48–66.
* Хланта, І. Врабель Михайло Андрійович // Енциклопедія Закарпаття : визначні особи XX століття / наук. ред. О. Д. Довганич. – Ужгород : Гражда, 2007. – Сс. 74–75. 
* Микола М. Цап: Столїтиє «Русского соловея» //Народни календар 1990 — Нови Сад: Руске слово, 1989 Сс. 47–50

## Одказы
* Укажкы зо зберок Михаила Врабеля. https://rusin8.webnode.ru/o-pisatjeljakh/z-dolnoj-zjemli/vrabel-mikhail/
* С. Федака. Соловей-фенікс. (Рецензия на перевыданя Врабеля). http://zakarpattya.net.ua/Blogs/123722-Solovei-feniks-
* П. Медвідь. 150 років од народжіня Михаіла Врабеля. http://www.lem.fm/150-rokiv-od-narodzhinya-mihaila-vrabelya/
* 

## Референции

 Катеґорія:Русиньскы фолклорісты
Катеґорія:Русиньскы педаґоґы
Презіденты США

Тото є список вшыткых **[[Презідент]]ів [[Споєны Штаты Америцькы|США]]**. Окрем тых особ, котры были презідентами Споєных Штатів Америцькы, кедь набыла важности Конштітуція США, віце-презіденты тыж были названы одповідно.

## Презіденты США

}
| 1993-2001
| 19. авґуста 1946
| Альберт Гор(*1993-2001*)
| 
|-
|colspan=7|  XXI. стороча 
|-
| style="background:#FFB6B6" | **43**
| 
| **[[Джордж Вокер Буш]]**(Джордж Буш-молодший; *George Walker Bush*)
| 2001-2009
| 6. юлія 1946
| Дік Чейні(*2001-2009*)
| 
|-
| style="background:#CCEFFF" | **44**
| 
| **[[Барак Обама]]** (*Barack Obama*)
| 2009–2017
| 4. авґуста 1961
| Джо Байден(*з 2009*)
| 
|-
| style="background:#FFB6B6" | **45**
| 
| **[[Доналд Трамп]]** (*Donald John Trump*)
| 2017–2021
| 14. юна 1946
| Майк Пенс(*з 2017*)
| 
|-
| style="background:#CCEFFF" | **46**
| 
| **[[Джо Байден]]** (*Joseph Robinette Biden*)
| 2021-2025
| 20. новембра 1942
| Камала Гаррiс(*з 2021*)
|
|-
| style="background:#FFB6B6" | **47**
| 
| **[[Доналд Трамп]]** (*Donald John Trump*)
| 2025–
| 14. юна 1946
| Джеймс Девід (Джей Ді) Венс
|
|}
__NOTOC__

## Референції

*
Adobe Flash

**Adobe Flash** (скорше **Macromedia Flash**), або просто **Flash** — мултимедийна платформа компании Adobe Systems, назначена про створѣня веб-апликаций або мултимедийных презентаций. Широко ся хоснуе в рекламѣ, анимации, играх, а тыж в одограню на веб-сторонках видео- и аудиозаписов.

## Можности Flash
Платформа обсягуе в собѣ средства розробкы, на самый перед Adobe Animate и Adobe Flash Builder а тыж программу на одограня flash-контента — Adobe Flash Player.

Adobe Flash дозвалять нарабляти з векторнов, растровов и з тримѣрнов графиков, поуживаючи при тому графичный процессор, а тыж подтримуе двонапрямену потокову транслацию аудио и видео. Про КПК и другы мобилны направы выпущена специална «облегшена» верзия платформы Flash Lite, зо слабшов функционалностев, котра розрахована на можности мобилных аппаратов и их операчных систем.

## Технология Flash
Flash-технологии, циже технологии интерактивной веб-анимации, были розроблены компаниев Macromedia и объединили в собѣ множество могучых технологичных рѣшень в области мультимедийного представленя информации. Ориентация на векторну графику в роли основного инструмента розробкы flash-программ дозволила реализовати всѣ базовы елементы мультимедиа: рух, звук и интерактивность объектов. При тому розмѣр написаных программ минималный и резултат их работы не зависить од розлучѣня екрана у хоснователя — а то едно из главных пожадань, кладеных ку вебовым проектам.

Фактично Flash Player являть собов виртуальну машину, на котрой сповнять ся заладованый из Интернета код flash-программы.

В основѣ анимации в Flash лежить векторный морфинг, циже гладке «перетѣканя» едного ключового образка в другый. То дозвалять чинити зложены мултипликачны сцены, завдавши лем даколькы ключовы образкы. Выдайность Flash Player при одограню анимации в даколько раз высша од выдайности виртуалной машины JavaScript в браузерах, подтримуючых  стандард HTML5.
## Перспективы
1 мая 2008 компания Adobe зачала розробляти общый программный интерфейс про персоналны компютеры, мобилны направы и бытову електронику, что означать еднаке фунгованя конкретной апликации на вшиткых поименованых видах аппаратуры.

Тот проект и росширеня платформы Flash на мобилны направы подтримали 58 компаний, межи котрыма AMD, ARM, Google, HTC, Intel, Motorola, Nokia, NVIDIA, QNX, Sony Ericsson и др.

Flash Player перенесеный на мобилную платформу Android.

Але дакотры выробникы программ про мобилны аппараты пробують вымѣнити або ограничити росширѣня Flash на свои новы мобилны платформы.

## Референции и одказы
Катеґорія:Компютеры і інтернет
Adobe Photoshop

**Adobe Photoshop** (бесѣдно просто Photoshop), е професионална комерчна программа на обробку растерной графикы од америцкой софтверной компании Adobe Systems. Photoshop дозвалять интерактивне редагованя сканованых и цифрово одфотованых графичных материалов з готовыма инструментами. Программа подтримуе над 20 графичных файловых форматов и ей интерфейс е доступный в розличных языках. Властый файловый формат — PSD (PhotoShop Document), котрый захранять вшиткы атрибуты, хоснуе ся под час довгшой роботы (напримѣр з различныма слоями (Layers) и масками (Masks), и историев змѣн (History), а в конци може быти готова робота дана до хотьякого жаданого формата.

## Мѣсто в днешном животѣ

Photoshop е една из первых, але и доднесь зоставать ведучов программов на редакцию дигиталных (цифровых) зображѣнь. Ей имя стало ся пословичным, можеме чути: „Что ся чудуеш, тота знимка е фотошопнута!“. Циже, часто ся ставать, же то, что видиме, не е оригинална фотография, а е резултат майстерной компютерной ретушѣ або и графичного змонтованя. Нова можность дигиталного зображованя привела до появы такых понять, як цифрова фотоманипулация (photomanipulation) и дигиталне рисованя (digital painting) з розличныма техниками, напримѣр, розпорошовачом (airbrushing).

Photoshop е программа не лем про визуалну обробку знимок и образчиков, але и на створѣня график, шкиц, мап и другых зображѣнь. 

## Найновшы верзии
Photoshop 14, датованый юном 2013, мать назву Photoshop CC. Куртанка CC означать, же продукт интегрованый до пакета программ Adobe Creative Cloud.
Од юна 2014 программа мать нове означованя верзий: теперь ю называють подля рока выпуска (Photoshop 2014.0.0).
## Росширены функции программы
Росширена верзия программы Adobe Photoshop Extended назначена про вецей профессийне хоснованя; при створѣню анимованых филмов, видео, мултимедийных проектов, тримѣрного графичного дизайна и веб-дизайна, при роботах в сферѣ промысловой продукции, медицины, архитектуры, при научных изглядованях.

В программѣ Adobe Photoshop Extended сучасных верзий (од CS4) мож отваряти и нарабляти з 3D-файлами, створеными такыми программами, як Adobe Acrobat 3D, Autodesk 3ds Max, Maya и Google Планета Земля. 

## Одказы

* Сторонка семейства продуктов Adobe Photoshop(русс.) на официалном сайтѣ Adobe.
* Наставы и помочь в Adobe Photoshop (русс.)
* Essential 3D concepts and tools in Photoshop
## Референции
Катеґорія:Компютеры і інтернет
Катеґорія:Софтвер
Гипертекст

**Гиперте́кст** (*англ.* hypertext) — термин, означаючый систему из текстовых сторонок, звязаных перекрестныма одказами.
Примѣрами гипертекста суть енциклопедии, компютерны сѣти, веб-сайты, в котрых мож переходити з едной сторонкы на другу и выглядовати информацию помочов ключовых слов.

## Розличны хоснованя термина
В компютерной терминологии гипертекст — тото текст, сформованый в языку значкованя (напримѣр, HTML), розрахованый на хоснованя гиперодказов.

В литературознаню гипертекст — тото книга, что мать внуторны одказы, котру не читаме за шором, але переходиме з едной части на другу. Примѣром суть словникы, енциклопедии, а в модерной беллетристицѣ зберькы поезий, але и прозу так пишуть дакотры авторы, же ю мож читати вырывково. Найдавнѣйшым гипертекстовым литературным твором е Библия, что мать нумерованя окремых частей текста и е хоснована з частыма одказами.

## История появы и етимология

Теодор Нелсон первый похосновав термин "гипертекст" в лекции *Файлова структура зложеного, мѣнливого и до конця неопредѣлимого».
В той лекции Нелсон повѣв таке:

Префикс гипер- е грецького поводу и значить то саме, что префикс супер-, котрый приходить з латины. Его значѣня: перевысшѣня, выход за границѣ тых можностей, котры были перед тым. В добѣ компютеров настало можным легко створити системы сторонок, звязаных межи собов одказами, глядати тоту, котру потребуеме помочов ключовых слов, фурт редаговати и обновляти их обсяг. Такыма гипертекстовыма системами суть в Интернетѣ хотькотры веб-сайты.


== Смоть тыж ==
* [[HTML]]

== Одказы ==
* [https://dl.acm.org/citation.cfm?id=806036 Лекция Т.Нелсона 24. авг. 1965]
* [http://www.letopisi.ru/index.php/Гипертекст Гипертекст на letopisi.ru (русск.)]

== Жерела ==
* Dostál, J. [https://web.archive.org/web/20120222104225/http://www.jtie.upol.cz/clanky_2_2009/multimedialni_hypertextove_a_hypermedialni_ucebni_pomucky.pdf Multimediální, hypertextové a hypermediální učební pomůcky - trend soudobého vzdělávání.] Časopis pro technickou a informační výchovu. 2009, Olomouc, Vydala Univerzita Palackého, Ročník 1, Číslo 2, s. 18 - 23. ISSN 1803-537X (print). ISSN 1803-6805 (on-line).
* *Негуторов В. В.'' Гипертекст как феномен современного общества: Дис. … канд. филос. наук.&nbsp;— Краснодар, 2003.&nbsp;— С. 3-4.

## Референции
Катеґорія:Компютеры і інтернет
Гиперодказ

**Гиперодказ,** або **одказ**&nbsp;(англ. hyperlink або link*)*&nbsp;— означена в HTML адресация, котра по дяцѣ хоснователя перенесе го на инше мѣсто документа, сайта, або на иншый веб-сайт. Межи тыма двома понятями обычайно не роблять роздѣл.

Даколи вшак за **гиперодказ**, даючи вагу значѣню префикса, поважують адрес перехода на иншый веб-ресурс, означеный во форматѣ URL (англ. Universal Resource Locator).

## Формат гиперодказа в HTML
Гіперодказ в HTML-документѣ мать даколько форматы зависимо од того, на якый объект ся одказуеме. Може то быти якась точка документа (конець, зачаток), файл тутешного умѣщѣня, файл з оддаленого сервера або адрес, на котрый можеме заслати електронну пошту. Характер самого объекта (текст, образчик, аудио, видео) не мать жадного значѣня. Напримѣр:

Блок гиперодказа ``, еднакый про вшиткы форматы, значкованый так од **a**nchor (котва, якорь) и **h**yperlink **ref**erence (гиперодказ). 
Сесь гиперодказ перенесе хоснователя на веб-сайт example.com. Про самого хоснователя, котрый видить документ, сеся адресация  гиперодказа буде скрыта, а видѣти буде слово Example в текстѣ. Так само адресация може быти скрыта за образчиком, при кликнутю на котрый адресация ся активуе и реализуе ся переход на тот скрытый адрес.

## Нашто суть котвища
Тег *anchor (котва)* достав свою назву од того, же з ним мож направити у HTML-документѣ котвища, котры будуть мати свои имена, и на котры мож буде перейти через гиперодказ.


```html
<!DOCTYPE html> 
 <html>
  <head>
    <meta charset="utf-8">
    <title>Котва в зачатку документа</title>
  </head>
  <body>
   <p><a name="top"></a></p>
   <p>текст</p>
   <p><a href="#top">На зачаток</a></p>
  </body>
</html>
```

В том примѣрѣ указано, як ся створить котва на имя "top" (верх) в зачатку документа, а пак з хотькотрого мѣста в документѣ можеме скочити на тото котвище помочов гиперодказа `` 
 
Тым способом котву мож означити на другой веб-сторонцѣ або на другом сайтѣ: там, куды напряменый гиперодказ, мать быти ``, а там, одкы иде гиперодказ, ку значѣню *href* додасть ся знак # и назва котвища.

## См. тыж
* HTML

## Референции

Катеґорія:Компютеры і інтернет
Милан Руфус

**Милан Руфус** (Milan Rúfus, 10. децембер 1928, Заважна Поруба, окр. Липтовски Микулаш — 11. януар 2009, Братислава) — словацкый поет, товмач, ессеиста, литературознатель.

## Биография
Из родины мурника. Гимназию выходив в Липтовском Микулаши, зматуровав року 1948. Студовав словенчину и историю на Братиславской универзитѣ Я.А.Коменского, а по закончѣню, од року 1952, учив там на философской факултѣ. В роках 1966—1970 читав лекции на Неапольской универзитѣ. Од року 1990 на пензии, жив до смерти в Бритиславѣ.

## Творба

Окрем творбы про доростлых писав и дѣтскы книгы, товмачив Лермонтова, Есенина, Ибсена а тыж з еспанского, норвежского, чешского языков. Его творы выходили на вецеро языках, на всѣх свѣтовых, включно з китайскым. Од року 1991 быв много раз номинованый на Нобелову премию за литературу.

### Вершы
* 1956 — Až dozrieme
* 1966 — Chlapec
* 1968 — Zvony
* 1969 — Ľudia v horách
* 1972 — Stôl chudobných
* 1972 — Kolíska
* 1973 — Hľadanie obrazu
* 1974 — Chlapec maľuje dúhu
* 1974 — Kolíska spieva deťom
* 1977 — Hudba tvarov
* 1978 — Hora
* 1982 — Óda na radosť
* 1987 — Prísny chlieb
* 1992 — Neskorý autoportrét
* 1996 — Čítanie z údelu
* 1997 — Žalmy o nevinnej
* 1998 — Vážka
* 2000 — Jednoduchá až po korienky vlasov
* 2001 — Čas plachých otázok
* 2003 — Čakanka
* 2005 — Báseň a čas
* 2007 — Vernosť

### Ессеи
* 1968 — Človek, čas a tvorba
* 1969 — Štyri epištoly k ľuďom
* 1974 — O literatúre
* 1978 — A čo je báseň
* 1996 — Epištoly staré a nové
* 1998 — Rozhovory so sebou a s tebou

## Оцѣнѣня
Лавреат многих националных премий, серед котрых — премия Министерии културы за книгу верши *Поезия и час - Báseň a čas* (2005). Року 1998 достав почестный докторат литературы од Свѣтовой Академии умѣлства и културы (ЗША). 

Штатны вызнаменаня: 
* Орден T.Г. Масарика III. классы (1991) 
* Крест Прибины I. классы (2009).
Имя поета носить астероид (33158) Руфус, котрый объявили словацкы звѣздаре Леош Корнош и Петер Коленый 26. фебруара 1998.

## Одказы и референции
* Милан Руфус в Журнальном зале (русск.)
* Litcentrum.sk - Milan Rúfus (слов.)
 
Катеґорія:Поеты
Катеґорія:Поеты Словакии
Телефонный код

**Телефонный код (предвольба)**&nbsp;— префиксное число, што дозвалять телефонуючому выволати або прияти межигородны и межинародны телефонны воланя. Код зоны номерации (званый ABC про географично зависимы зоны номерации або DEF&nbsp;— про географично независимы зоны номерации)&nbsp;— три десятковы знакы&nbsp;— тот префикс телефонного числа, якый указуе межигородный узел звязи. 

## Смоть тыж
* Межинародны телефонны коды
* Телефонны коды Украины
* Телефонны коды в Мадярщинѣ (англ.)
* Телефонны коды в Польщѣ (пол.)
* Телефонны коды в Румынии (англ.)
* Телефонны предвольбы в Словакии (слов.)
* Телефонны предвольбы в Украинѣ (англ.)

## Жерела
* Наказ Міністерства транспорту та зв'язку №&nbsp;1105 від 23.11.2006 «Про затвердження Національного плану нумерації України»

Катеґорія:Телекоммуникация
Катеґорія:Телефонны числа
Мирон Жирош

**Мирон Жирош** (1. юн 1936, Руски Керестур, Сербия — 29. новембер 2016, Казинцбарцика, Мадярщина) — руськый историк, публициста, педагог и новинарь, активный популаризатор истории бачванскых Русинох.

## Биография
Мирон Жирош родив ся в Руськом Керестурѣ. По закончѣню учительской школы в Зомборѣ (1953) быв учительом в Дюрдьовѣ, а пак в Руськом Керестурѣ (од 1957).  На штипендии од тамошного кооператива *Русин* закончує Высшу управну школу в Новом Садѣ (1959–1961). По дипломованю е правником кооператива, пак его управительом, але робить и як новинарь *Руського слова* (1961–1962) и его редактор (1962–1963). Року 1965 переселять ся до Нового Саду. Робить як педагог и штудуе на Правной факултѣ як позарядовый штудент. Од року 1966  на *Радио Нови Сад* робить яко новинарь. Року 1969 дипломовав на Правной факултѣ в Београдѣ. Наслѣдком автогаварии мусѣв одыйти на передчасну пензию (1991). Одтогды жив переважно в Казинцбарцицѣ, де и умер во вѣку 80 рокы.

## Творба
Од пензионованя главным напрямом его интересох была социално-економична история и демография Русинох Бачкы и Срѣма. Много раз бывав на Горницѣ, в краях одкы переселяли ся предкы Русинох на новы землѣ. Его важнѣйша робота то 7-томна монография *Бачванско-сримски Руснаци дома и у швеце (Нови Сад, 1997–2009)*. 
;Книжны выданя суть тоты:
* Погляди до прешлосци (Нови Сад, 1995; исторично-документалны статьи) 
* Жива Горнїца» (Будапешт, 1996) 
* Мили сину мой (Нови Сад, 2002; о Русинах в Аргентинѣ, США и Канадѣ) 
* Надїя под цудзим небом (Мишколц, 1997; поема-хроника) 
* Бачванско-сримски Руснаци дома и у швеце (Нови Сад, 1997–2009; 7-томна монография)
Окрем того великое множество статей, рефератох, главнѣ историчных, путьовых записок, репортажи, беллетричных творох появив през часописы и радио. 

## Жерела
* Мирон Жирош – хронїчар рускей души. Био-библіографийни указатель творчости. Нови Сад, 2006.

## Одказы
* Мирон Жирош // Руске Слово
* Дюра Латяк, На здогадованє:  Мирон Жирош (1936-2016), вебсайт Союзу Руснацох Українцох Сербиї, www.rusuk.org.
* М.Мушинка: Мирон Жирош // Енциклопедія сучасної України 

Катеґорія:Русиньскы історіци
Катеґорія:Русиньскы новинаре
Катеґорія:Русиньскы педаґоґы
Катеґорія:Руски Керестур
Телефонны коды Украины

Межинародный код Украины **380**

**Телефонны коды городов и селищ городского типа Украины**
(подля официалных украинских назв)

## Одказы
*Телефонні коди міст України (укр.)
*Укртелеком - Коди автоматичного міжміського зв'язку (укр.)
*Телефонні коди населених пунктів України (укр.)

Катеґорія:Телекоммуникация
Украина
2016

**2016 рік** є переступный рік.

## Подѣи
Рок 2016 став ся найтеплѣйшым  во свѣтѣ за вшитку историю метеорологичных позоровань: середня рочна теплота была на 0,94°C высша од середньой сторочной XX. стороча. 

## Уродили ся

## Умерли
* 1. януар — Іван Петровцій, русиньскый поет, писатель з Підкарпатя.
* 15. фебруар — Андрѣй Гай, русинскый малярь и педагог.
* 16. фебруар — Умберто Еко,  талианскый семиолог, писатель, литературознатель, медиевиста и филозоф.
* 16. август — Ласло Дежев, мадярскый языкознатель, слависта, педагог, зглядователь Угорской Руси.
* 4. новембер — Гелена Сивч, академична малярька, педагог и сполоченска активистка меджи войводянскыма Русинами.
* 29. новембер — Мирон Жирош — поет, новинарь, публициста з Руського Керестура, автор научно-популарных и хроникарскых книг о Русинах.

## Референции

Катеґорія:Рокы
Телефонне число

**Телефо́нный но́мер** — порядя цифр, присвоене хоснователю телефона, знаючи котре, мож ему зателефоновати. Телефонный номер — необходне условие автоматичной коммутации телефонного воланя, котре вызначать маршрут его проходжѣня и выгляданя телефонного аппарата выволаваного хоснователя з наступным забезпеченьем говора. Телефонный номер назначать ся обслуговым персоналом АТС або коммутатора, так обы каждый хоснователь сѣти мав уникалну идентификацию. При подключѣню ку телефонной сѣти общого хоснованя абонентскый номер (телефонне число абонента сѣти) придѣлять ся компаниев-оператором звязи при заключѣню договора о повѣрѣню служб телефонной звязи. На далшой инстанции, регулованьем и роздѣленьем диапазонов (блоков) номеров межи компаниями, як тыж и стандардизациев и общым надзором за службами звязи суть повѣрены одповѣдны державны и межинародны организации.

Окрем абонентскых телефонных чисел суть числа специалных и ургентных служб, котрых фунгованя е безплатне. Тоты специалны числа не суть еднакы во вшиткых державах. 

Про забезпечѣня телекоммуникации в свѣтовых сѣтях мусить быти додержана певна координация. Зокрема, суть рекомендации ITU-T под числом E.164, котрыма ся вызначать общый межинародный телекоммуникачный план номерованя про кажду державу, поуживаный в телефонных сѣтях общого хоснованя и дакотрых другых сѣтях. Подля E.164 номеры можуть мати максимално 15 цифр и обычайно записують ся з префиксом «+».
Тот префикс позначать предвольбу (додаточный код), потребный про межигородны и межинародны говоры.

## Смоть тыж
* Телефонный код

Катеґорія:Телекоммуникация
Катеґорія:Телефонны числа
ITU

**International Telecommunication Union** (**ITU**) Межинародна Телекоммуникачна Уния е специализована установа ОЗН, котра регулуе межинародну телекоммуникацию. 
## Организация и членство
Членами унии суть понад 700 юридичных особ (научно-промысловых фирм, операторов звязи, радиофоничных компаний, регионалных и межинародных организаций). и 193 державы. Сѣдло ITU находить ся в Женевѣ, Щвайц. Рѣшѣня унии принимають ся на принципѣ консензуса.
Рекомендации, выроблены в организации не суть повинными про членов унии, но широко подтримують ся, понеже вносять порядок до взаимодѣи межи сѣтями звязи и дозволяють провайдерам достачати службы коммуникации в цѣлом свѣтѣ. Гаслом организации е *Трудити ся про споѣня свѣта* (Committed to connecting the world) . Сектор стандардизации електрозвязи ITU-Т объеднуе експертов зо вшиткого свѣта, жебы готовили межинародны стандарды, што суть опредѣляючыма елементами в глобалной инфраструктурѣ информачных и коммуникачных технологий (ИКТ). 
## История организации
Датум и мѣсто основаня организации 17. май 1865, Париж. Тогды назва была Union Télégraphique Internationale, бо иншой коммуникации, окрем телеграфичной не было.
В тот день представителѣ 20 держав прияли Регламент телеграфной звязи, котрым установили  много организачных, правовых и техничных рѣшѣнь, дозваляючых гладку телеграфичну межинародну коммуникацию. 
Року 1932 розвой техникы електросвязи заставив змѣнити назву на сучасну, а року 1947 организация вошла до структуры ОЗН.
## Одказы
* 
## Референции
Катеґорія:Телекоммуникация
Нострадамус

**Нострадамус**, властным именом Мишел де Нострдам (* 14. децембер 1503, Сен-Реми-де-Прованс, Франция – † 2. юл 1566, Салон-де-Прованс) — французскый дохтор, астролог и поет, широко познатый своима предповѣдями будучности.

## Биография

Року 1518 иде до Авиньона, намѣряючи учити ся так званый тривиум — грамматику, реторику и логику, а пак квадривиум — геометрию, аритметику, музыку и астрологию. Уж року 1519 там пришла чума, и мусѣв лишити науку, але намѣрив стати ся дохтором и зачав гледати жерела, студовати лѣчебны ростины и способы. Од року 1529 студуе медицину на универзитѣ Монпелье. В часѣ студий там ся доставать до конфликту з поводу острых выречень о профессорах и свого интереса о заказану тогды  фармацевтику. Ишло аж о выказаня з универзиты. Року 1534 зыскуе докторат и одтогды ся именуе на латинскый способ: Nostradamus. Первый раз добыв собѣ славу вынаходливым хоснованьем лѣков и новых лѣчебных поступов при чумовых морах в роках 1545–1547. Року 1547 в Салон-де-Прованс  оженив ся з богатов вдовов Аннов Понсард, з котров мав шестеро дѣтей: три дѣвкы и три сына. Его дом в том городѣ, в котром он и умер, заховав ся доднесь. Его слава дошла до краля и зыскав у него приязень. Року 1560 достав Нострадамус пост кралевского дохтора од Карла IX. 

## Пророцтва
Первое пророцтво, зробив Нострадамус року 1538, коли стрѣтив монаха зо стадом свинь и ословив го "Ваша Святость". Тот монах быв Феличе Перетти (1521–1590), а року 1585 зостав выбраный на Папу и взяв имя Сикстус V. 
Другое пророцтво Нострадамуса збыло ся еще за его живота: "Младый лев побѣдить старого на боевом поли в особном двобою. Пропихне му очи в золотой клѣтцѣ, двѣ раны нараз, а пак умре крутов смертьов."  За рок до смерти краля Генриха II. Нострадамус му межи иншым писав:

О рок позднѣйше краль умер од двоитой раны одломками копии, котра ся зломила при ударѣ о кралёвы бронѣ и пропихла му раз чоло, а другый раз око. По смерти краля пророцтво Нострадамуса зачали розумѣти, и принесло му еще векшу славу.

Пророцтва Нострадамуса много раз перевыдавали ся и трактовали ся. Астрологы и ясновиды и днесь находять пророцтва Нострадамуса цѣнным жерелом про свою профессию. 

Католицка Церковь року 1781 засудила пророцтва Нострадамуса. Официална наука поважуе тоты пророцтва за обычайный прояв середновѣкой мистикы и бабонства. Первым наремным критиком Нострадамуса быв уже его учитель, дохтор Скалигер, котрый твердив, же тоты пророцтва суть купов лжи и выгадок. Изгодя слово "нострадамус" стало ся высмѣшным апеллативом зо значѣньем: ворожиль, маг, астролог.)
## Одказы
* 
*

## Жерела
* Fekete Sándor Pál: Nostradamus titokzatos könyve: A Próféciák. Média Kiadó, 1991. 
* Leroy, Edgar. Nostradamus: Ses origines, sa vie, son oeuvre. Jeanne Laffitte. 1993. 
* Петров В., Разумов И. Датировка катренов Нострадамуса и акварелей Потерянной книги. Издательство Д.Стрельбицкого, 2015.

## Референции

Катеґорія:Астрология
Классификатор объектов административно-территориалного устрою Украины

**Классифика́тор объе́ктов администрати́вно-территориа́лного устро́ю Украи́ны** (**КОАТУУ**), (укр.) Класифікатор об'єктів адміністративно-територіального устрою України.

Введеный в силу 1. януара 1998.

Код КОАТУУ десятьзначный.

* Позиции 1—2 — первый уровень классификации. Включать Автономну Републику Крым, области Украины, городы зо специалным статусом (Киев, Севастополь).
* Позиции 3—5 — другый уровень классификации. Включать городы областного значѣня, районы Автономной Републикы Крым и областей, районы в городах зо специалным статусом.
* Позиции 6—8 — третий уровень классификации. Включать городы районного значѣня, районы в городах областного значѣня, селища городского типа, сельскы и селищны рады.
* Позиции 9—10 — четвертый уровень классификации. Включать села и селища.

## Одказы
* КОАТУУ про стерханя
* Довѣдник КОАТУУ

Катеґорія:Адміністратівне дїлїня Україны
Катеґорія:Геокоды
Телефонный коммутатор

**Телефонный коммутатор** — направа в телефонии, што служить на споѣня (коммутацию) абонентскых, споевых и межигородных телефонных линий.

## Типы коммутаторов

Телефонны коммутаторы суть ручны (коммутация ся реализуе ручным способом, телефонистков) и автоматичны (см. Автоматична телефонна стация). Найновше появили ся и программны коммутаторы (про IP-телефонию).

Ествують стационарны и тереновы (про военскы потребы) телефонны коммутаторы.

## Порядок споѣня
Споѣня ся одбывало так, же волаючый повѣв телефонѣстцѣ, з кым хоче говорити, напримѣр: "Спойте мня, прошу з паном Н. або з числом такым а такым, або з гасичами, бо ту горить!".  

## История
Телефон объявили року 1876. Первы телефоны продавали парами и говор мог ся одбывати лем на линии тых двох властников аппаратов. Але скоро продукция телефонов выросла, цѣна их упала и про споѣня розличных линий зачали хосновати ручны коммутаторы. Року 1878 компания Boston Telephone Dispatch зачала брати на роботу за коммутаторами хлопчиков, але скоро ся зъявнило, же они не мають доста терпезливости и не справують ся належно в живом телефонном контактѣ з абонентами. Зато одтогды и надале робота за телефонным коммутатором стала ся безвыимочно женсков профессиев. Поважуе ся, же перва телефонистка на свѣтѣ была Емма Натт., котру тота компания наяла 1. септембра 1878.
## Референции
Катеґорія:Телекоммуникация
Автоматична телефонна стация

**Автоматична телефонна стация** (**локална централа**) — аппаратура, што забезпечуе автоматичне (без участи оператора або телефонисткы) споеваня и подтриманя телефонной звязи межи абонентами, властниками телефонных аппаратов, факсов и др. Обычайно така стация е узлом дакоторой телефонной сѣти — тогды она забезпечуе споеваня и подтриманя телефонной звязи зо вшиткыма абонентами сѣти — и своей локалной централы,  и другых узлов сѣти. Автоматична телефонна стация мать функции такы, як и телефонный коммутатор, але е сполягливша, скорша и тунша в експлуатации.

## Функции и фунгованя
* Стация роспознавать сигнал инициации воланя  од абонента, коли он здойме слухавку, або натискне гомбик воланя.
* Подасть тому абоненту сигнал готовости до приниманя од него управляючой информации (звычайно непрерывне писканя);
* Прийме информацию о выволеном номерѣ, коли абонент крутить циферник або натискать гомбикы.
* Затямить зволеный номер.
* Найде и выбере доступну линию звязи од едного абонента до другого (кедь то абонент той самой централы), або до канала в напрямѣ локалной централы  вызываного абонента. Кедь доступных линий не е — верне сигнал вызываючому абоненту (обычайно часте прерывисте писканя, которе зачне звучати даколи уже в серединѣ выволѣня номера).
* Забезпечить коммутацию, циже споѣня выбраной доступной линии звязи, и далшый контакт абонентов.
* Передасть сигнал вызова вызываному абоненту (прерывисты писканя его телефонного аппарата). Едночасно вызываючому абоненту зашле контролный сигнал посланого вызова.
* Забезпечить розговор вызваного абонента, по знятю ним слухавкы свого телефонного аппарата, або натискнутю гомбика принятя вызова.
* Прийме сигнал розрыва споѣня от едного з абонентов, коли тот покладе слухавку або натискне гомбик конця говора. Ослободить линию и зафиксуе час говора, кедь е тарификованый.
## История
Перву идею телефонного коммутатора подав мадярскый вынаходник Тивадар Пушкаш (1877) .
Первый патент на автоматичну телефонну стацию, US Patent No. 447918 10/6/1891,   быв выданый уже через 11 рокы по появѣ ручных коммутаторов,  року 1889,  америцкому вынаходнику Елмону Стровджеру, котрый придумав и телефонны аппараты з дисковыми циферниками.

## Жерела
* SLOBODA, Jaroslav, et al. Telekomunikačná technika, Diel 2. : Prenos dát, spojovacie a prenosové systémy. 1. vyd. Praha : Hüthig & amp; Beneš, 1999. 142 s. ((ISBN| 80-901936-4-109258456126}}
## Референции

Катеґорія:Телекоммуникация
Донецька народна републіка

**Донецька народна републіка** (скорочено **ДНР**, ) — сепаратістічне штатне утворїня на выходї Україны, котре підпоровала і контролёвала Росія. В роках 2014–2022 екзістовала як самозваный штат, потім была Росіёв анектована як субєкт федерації. ДНР сі претендує теріторії Донецькой области Україны. Головным містом є Донецьк. Україна означує Донецьку народну републіку за «терорістічну орґанізацію на окупованій теріторії Донецькой области» и зачала проти ней «антітерорістічну операцію (АТО)» (); подля україньской леґіслатівы, на означіня понятя «Донецька народна републіка» треба хосновати термін «окупаційна адміністрація Російської Федерації в окупованій Донецькій області».

## Історія
Процес ся зачав 7. апріля 2014, коли сепаратісты, як їх называть Україна, заяли будинок Донецькой облдержадміністрації, а наступно выголосили на 11. мая референдум о независлости своёй псевдреспубликы, котру назвали Донецка Людова Република.

13. апріля 2014 «дочасный презідент» Україны, Олександер Турчинов, выголосив зачаток антітерорістічной операції против незаконных збройных формацій із насаджінём збройных сил Україны.

11 мая на части теріторії Донбаса одбыв ся анонсованый референдум о независлости ДНР, на котрому, подля сепаратістів, около 90&nbsp;% населїня, што пришло на референдум, проголосовали за независлость. На основі того проводця донецкых сепаратістів Денис Пушилин выголосив независлость «людовой републикы».

Російська Федерація удїлює сепаратістам ДНР всяку воєньску, економічну, торговну тай дипломатичну поміч, але самы російскы водці денонсують тот факт і выголошують, ож жителї Донбасу ведуть войну против «злочинного режиму» в Українї. Подля шацованя *Crisis Group Europe and Central Asia Briefing N°79* (5 February 2016) тото обтяжує російскый буджет о  рочно.

Донецька народна републіка з 2022 дістала узнаня од 3 членів штатів ОСН: Росія, Сірія, Северна Корея.

## Референції

Катеґорія:Субєкты Росії
Верх Кременець

**Верх Кременець** (польск. Krzemieniec , слов. Kremenec) — еден из высшых верхов пасма Буковскы Верхы. За добы Чехословацкой републикы хосновала  ся стара мадярска назва верха — Kremenáros.
Высота горы 1221 м (подля иншых — 1216 м).

## Умѣщѣня

Кременець — найвосточнѣйша точка Словакии. На верху Кременець сходять ся державны границѣ Польщи, Словакии и Украины. Юго-восточны схылы горы суть на территории Украины (в *Ужанском националном природном парку*), сѣверны схылы — на территории Польщи (в природном парку *Бещады*), юго-западны — Словакии (в народном парку *Полонины*). Фактично сам знак, умѣщеный в найвысшой точцѣ верха, находить ся уже 150 м дале за словацков границев.

## История
В минулости быв то беззначный верх, и назва му была *Руный верх* (в мѣстном выгваряню значить *ровный*), прото, же як недалека Полонина Руна мать плоску вершину, подобну на невеличку полонинку. В серединѣ 19 стороча были урядно вызначены точны жупны границѣ, на верху быв поставеный геодезичный знак и достав верх назву *Kremeny – Orosz*,  што в мадярчинѣ значить *Руськый Кремень* од Русинов (Руськых), якы ту жиють доокола. Доднесь мѣстны люде называють верх *Кременарошом*. Од року 1918 ту ся стыкають границѣ Словакии, Подкарпатской Руси и Польщи, од року 1939 — Мадярского кралевства  и Нѣмецкого Райха, од року 1945 — Чехословакии, Польщи и Совѣтского Союза, од року 1991 — Словакии, Польщи и Украины.

## Значкованы трасы

Туристичны значкованы трасы ведуть 
* на словацком боку од Новоселицѣ — бѣло-червено-бѣла, 3—3,5 годины ходу, перепад 811 м.
* на польском боку од Устржиков Горных — бѣло-небово-бѣла, 2,5–3 годины ходу, перепад 565 м.  
* на украинском боку од Стужицѣ — бѣло-червена, час непознатый, перепад 815 м, на путь потребный  дозвол вступу до пограничного пасма Украины.

## Русинска стрѣча на Кременци
Од року 2008 на верху Кременець, де ся сходять готарѣ историчных карпаторуськых регионов Пряшовской Руси, Лемковины и Подкарпатской Руси влѣтѣ в наперед оглашеный день стрѣчають ся молодежны русинскы делегации туристов зо Словакии, Польщи и Украины. Тым манифестують едноту свого народа и надѣю на сполочну геополитичну будучность. Русины з Украины указують на факт, же Украина хоче быти членом Европской унии, де Русины суть узнаны як самостатна народность.

## Жерела, референции

Катеґорія:Верхы и горскы пасма
Катеґорія:Верхы и горскы пасма Словеньска
Катеґорія:Верхы и горскы пасма Украины
Катеґорія:Верхы и горскы пасма Закарпатской области